31982R3303
L 350/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 3303/82 AL COMISIEI
din 9 decembrie 1982
de modificare a Regulamentului (CEE) nr. 1235/82 în ceea ce privește unii coeficienți care se aplică produselor lactate încorporate în furajele combinate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 974/71 al Consiliului din 12 mai 1971 privind unele măsuri de politică de conjunctură care trebuie luate în sectorul agricol ca urmare a măririi temporare a marjelor de fluctuație a monedelor anumitor state membre (1), modificat ultima dată de Regulamentul (CEE) nr. 3605/81 (2), în special articolul 6,
întrucât sumele monetare compensatorii instituite de Regulamentul (CEE) nr. 974/71 au fost stabilite în Regulamentul (CEE) nr. 1235/82 (3) al Comisiei, modificat ultima dată de Regulamentul (CEE) nr. 3258/82 (4);
întrucât, prin Regulamentul (CEE) nr. 1753/82 (5), Comisia a repus în aplicare Regulamentele (CEE) nr. 368/77 și (CEE) nr. 443/77 în ceea ce privește vânzarea laptelui praf degresat destinat hranei porcilor și păsărilor de curte; întrucât s-a impus, prin urmare, prevederea unui coeficient pentru laptele praf degresat sau pentru furajele cu conținut de lapte praf degresat care s-au vândut în condițiile speciale prevăzute în cele două regulamente menționate anterior; întrucât acest coeficient a fost stabilit de Regulamentul (CEE) nr. 1931/82; întrucât între timp nivelul prețului de vânzare a laptelui praf degresat s-a modificat substanțial; întrucât, prin urmare, coeficientul în cauză trebuie adaptat;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor și al Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 1235/82 se modifică după cum urmează:
1.
La nota 8 din partea 1, coeficientul 0,53 indicat la litera (b) se înlocuiește cu coeficientul 0,25.
2.
În partea 5:
-
la nota 1 al doilea paragraf, coeficientul 0,30 se înlocuiește cu coeficientul 0,14;
-
la nota 6 al patrulea paragraf, coeficientul 0,53 se înlocuiește cu coeficientul 0,25.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 20 decembrie 1982.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 1982.